EkBass/fiwiki-20250220-pages-articles huggingface dataset:
Frynikhos (komediakirjailija)

Frynikhos (, , toimi n. 435–405 eaa.) oli antiikin kreikkalainen komediakirjailija, joka edusti niin kutsuttua vanhaa komediaa. == Elämä == Frynikhos oli antiikin aikaisten lähteiden mukaan Eunomideen poika. Sudan mukaan hän osallistui näytelmäkilpailuihin ensimmäisen kerran 86. olympiadin aikaan eli vuonna 435 eaa., mutta anonyymin komediasta kirjoittaneen kirjailijan mukaan 87. olympiadin kolmantena vuonna eli vuonna 429 eaa. Kahden Frynikhoksen komedian esitysvuodet tunnetaan. Komedia Yksineläjä (Monotropos) esitettiin suuressa Dionysia-juhlassa 91. olympiadin toisena vuonna eli 414 eaa. yhdessä Aristofaneen Lintujen ja Ameipsiaan Juhlijoiden (Komastai) kanssa ja sijoittui kolmanneksi. Muusat (Mūsai) esitettiin Lenaia-juhlassa 93. olympiadin kolmantena vuonna eli 405 eaa. yhdessä Aristofaneen Sammakoiden ja Platonin Kleofonin kanssa ja sai toisen palkinnon. Muutoin Frynikhoksen elämästä ei tiedetä mitään. Joissakin asioissa hänet on sekoitettu samannimiseen tragediakirjailija Frynikhokseen. Esimerkiksi hänen kuolinpaikakseen mainitaan Sisilia, mutta tämä viittaa todennäköisemmin tragediakirjailijaan. == Näytelmät == Antiikin lähteiden mukaan Frynikhos kirjoitti kymmenen komediaa. Niiden nimet olivat: * Efialtes () * Juhlijat () * Kitkijänaiset () * Konnos () * Kronos () * Muusat () (405 eaa.) * Mysteereihin vihityt naiset () * Satyyrit () * Tragedianäyttelijät () eli Vapautetut orjat () * Yksineläjä () (414 eaa.) Myöhemmät grammaatikot pitivät Frynikhosta yhtenä merkittävimmistä vanhan komedian edustajista. Häneltä säilyneet katkelmat tukevat tätä arviota. Aristofanes hyökkäsi häntä, samoin kuin monia muita komediakirjailijoita, vastaan sillä perusteella, että hänen näytelmänsä koostuivat vanhanaikaisesta karkeasta pilailusta.Aristofanes: Sammakot 14. Häntä syytettiin myös kielen ja runomittojen turmelusta sekä plagiarisoinnista; näistä viimeksimainitun syytteen esitti komediakirjailija Hermippos näytelmässään Ovenvartija (Formoforoi).Aristofanes: Linnut 750. Nämä syytökset kertovat oletettavasti enemmän komediakirjailijoiden välisestä kilpailusta kuin varsinaisia tosiseikkoja hänen näytelmistään. Frynikhoksen kerrotaan keksineen katalektisen ionicus a minore -säkeen, joka nimettiin hänen mukaansa. Hänen kielensä vaikuttaa olleen lyhytsanaista ja eleganttia, mutta toisaalta hän käytti välillä erikoisella tavalla muodostettuja sanoja. Grammaatikko Didymos Khalkenteros kirjoitti kommentaareja Frynikhoksen teoksiin. Niistä tunnetaan ainakin Athenaioksen mainitsema kommentaari komediaan Kronos.Athenaios: Deipnosofistai IX.371f. == Lähteet == Luokka:Antiikin kreikkalaiset komediakirjailijat
Khoirilos

Khoirilos (, ) voi viitata seuraaviin: * Khoirilos Ateenalainen (n. 546–460 eaa.), tragediakirjailija * Khoirilos Iasoslainen, eeppinen runoilija * Khoirilos Samoslainen, eeppinen runoilija * Khoirilos, komediakirjailija Ekfantideen orja ja apulainen == Lähteet ==
Khoirilos Ateenalainen

Khoirilos (, ; n. 546–460 eaa.) oli antiikin kreikkalainen tragediakirjailija, joka oli kotoisin Ateenasta. == Elämä == Khoirilos oli Thespiksen, Frynikhoksen, Pratinaan ja Aiskhyloksen aikalainen. Hän osallistui tragediakilpailuihin ensimmäisen kerran vuonna 523 eaa. tyranni Hipparkhoksen aikana, kun Ateenasta oli tulossa kreikkalaisen runouden keskus. Tämä oli 12 vuotta myöhemmin kuin Thespiksen ensiesiintyminen, ja on mahdollista, että he olivat tuolloinkin kilpakumppaneita; sekä 12 vuotta ennen Frynikhoksen ensimmäistä voittoa vuonna 511 eaa.Suda, . Vuonna 499 eaa. Khoirilos kilpaili Aiskhylosta vastaan. Tuolloin voiton sai joko hän tai Pratinas.Suda, . Khoirilosta arvostettiin edelleen vielä vuonna 483 eaa., jolloin hän oli toiminut jo 40 vuotta.Kyrillos: Julianusta vastaan I, s. 13,b.; Eusebios Kesarealainen: Khronikka sub. Ol. 74. 2; Synkellos s. 254, b. Sofokleen anonyymi elämäkertakirjailija sanoo Khoiriloksen kilpailleen vielä Sofoklestakin vastaan. Tämä ei ole täysin mahdotonta, mutta saattaa olla myös virhe, sillä Sofokleen saavuttaessa ensimmäisen voittonsa vuonna 468 eaa. Khoirilos olisi ollut jo noin 80-vuotias. == Näytelmät == Khoiriloksen nimiin laitettiin 150 tragediaa, mikä kertoo paitsi hänen pitkästä urastaan myös siitä, että hänen aikanaan näytelmiä alettiin esittää tetralogioittain. Khoiriloksen sanotaan olleen ensimmäinen, joka kirjoitti tragediansa ylös, mutta hänelläkin suurin osa näytelmistä oli vielä sellaisia, ettei niitä ollut kirjoittu ylös. Khoiriloksen sanotaan saaneen urallaan 13 voittoa, mikä on sama määrä kuin Aiskhyloksella. Khoiriloksen sanottiin kehittäneen teatterinaamioiden ja asujen käyttöä, joskin samaa sanotaan muistakin tuon ajan näytelmäkirjailijoista, kuten Aiskhyloksesta. Riippumatta siitä, kuka keksinnöt todellisuudessa teki, uudistukset päätyivät kaikkien ajan näytelmäkirjailijoiden käyttöön. Näytelmien rakenne lienee ollut vielä samankaltainen kuin Thespiksellä, ennen kuin Aiskhylos toi näytelmiin toisen näyttelijän. Khoirilos omaksui myös tämän muutoksen näytelmiinsä, koska ei olisi muutoin kyennyt enää kilpailemaan Aiskhylosta vastaan. Khoirilos omaksui myös Pratinaan tekemän uudistuksen, joka erotti satyyrinäytelmät tragedioista. Latinankieliset grammaatikot mainitsevat Khoiriloksen mitaksi kutsutun runomitan, joka oli daktyylista heksametriä, jossa viimeinen metron on kuitenkin katalektinen niin että spondeen/trokeen sijalla on yksi pitkä tavu. Se ei kuitenkaan ilmeisesti ole Khoiriloksen itse keksimä, sillä kreikkalaiset metriikasta kirjoittaneet eivät mainitse sitä tällä nimellä. Se on saattanut saada nimensä häntä ylistävästä, tuntemattoman runoilijan säkeestä, joka käyttää kyseistä mittaa: Khoiriloksen näytelmistä ei ole säilynyt juurikaan tietoja, lukuun ottamatta sitä, että Pausanias mainitsee hänen näytelmänsä Alope ().Pausanias: Kreikan kuvaus 1.14.2. == Lähteet == Luokka:Antiikin kreikkalaiset tragediakirjailijat
Ampumahiihdon maailmancup 1984–1985

Ampumahiihdon maailmancup 1984–1985 oli historian kahdeksas ampumahiihdon maailmancupin kausi. Kilpailu järjestettiin vain miehille. Naiset kilpailivat Euroopan cupia. == Loppupisteet == === Kokonaiskilpailu === Sij. Pisteet 1\. Frank-Peter Roetsch 172 2\. Juri Kaškarov 141 3\. Peter Angerer 140 4\. Alfred Eder 138 5\. Andrei Zenkov 130 6\. André Sehmisch 129 == Lähteet == * === Viitteet === Luokka:Ampumahiihdon maailmancup Maailmancup 1984–1985
Nauen

Nauen on kaupunki Havellandin piirikunnassa Brandenburgin osavaltiossa itäisessä Saksassa. Se tunnetaan muun muassa hyvin säilyneestä historiallisesta kantakaupungistaan. == Maantiede == Nauen sijaitsee osavaltionsa länsiosassa noin 40 kilometriä Berliinin keskustasta länteen. Nauen koostuu kantakaupungista ja neljästätoista osa-alueesta, joista useat olivat itsenäisiä maalaiskuntia vuoteen 2003. Nauenin lounaisosassa on kaksi järveä, Groß Behnitzer See ja Klein Behnitzer See, jotka aiemmin muodostivat yhden suuremman järven. == Historia == Nauen mainitaan kirjallisissa lähteissä ensi kerran vuonna 1186 muodossa Nowen. Kaupunkioikeudet se sai 1292, ja ensimmäinen raatihuone valmistui 1302. Rosvoparoni Dietrich von Quitzow (1366–1417) aiheutti suuren kaupunginpalon 1414, ja yli kaksisataa vuotta myöhemmin kolmikymmenvuotisen sodan aikana Johann Tillyn sotajoukot tuhosivat kaupunkia. Vuonna 1816 perustettiin Itä-Havellandin piirikunta, joka oli osa Brandenburgin provinssia. Nauen oli sen hallintokeskus vuodesta 1826 vuoteen 1952, jolloin Itä-Havelland lakkautettiin ja perustettiin Nauenin piirikunta, joka puolestaan lakkautettiin 1993. Havellandin piirikunta korvasi Nauenin piirikunnan, ja Nauen menetti hallintokaupungin asemansa Rathenowille. Rautatietä Berliini–Hampuri alettiin rakentaa toukokuussa 1844 ja se oli valmis joulukuussa 1846. Nauen sai samassa yhteyssä rautatieaseman. Vuosina 1865–1930 Naeunissa toteutettiin useita suurhankkeita, kaupunkiin perustettiin muun muassa kaasulaitos ja Zuckerfabrik Nauen, eli Nauenin sokeritehdas. Esikaupunkiliikennöinti rautateitse Berliiniin aloitettiin 1890. Kolmannen valtakunnan aikana Naueniin perustettiin yksi Saksan ensimmäisistä keskitysleireistä, KZ Börnicke, joka oli tarkoitettu poliittisille vangeille. Nauenissa on asunut juutalaisia jo keskiajalta, ja kristalliyönä marraskuussa 1938 heidän synagogansa koki suuria tuhoja. Toisen maailmansodan lopussa, huhtikuussa 1945, Nauenia pommitettiin. Sodan jälkeen Nauen jäi Neuvostoliiton miehitysvyöhykkeelle, ja siitä tuli osa DDR:ää. Nauenin väkiluku väheni sosialismin kaudella, 2010-luvulla se puolestaan kasvoi. Nauenin historiallisia rakennuksia ovat muun muassa keskiaikainen St. Jacobin kirkko ja myöhäisgoottinen Dorfkirche Börnicke 1400-luvulta. == Talous ja liikenne == Nauen on Rathenowin ja Falkenseen ohella yksi piirikuntansa talouskeskuksista. Kaupungin alueella on lukuisia tuulivoimaloita. Taloutta hallitsevat pienet ja keskisuuret palveluyritykset. Suuryrityksistä Naueniin asettui vuonna 1992 Bosch - Siemens, ja veti mukanaan alihankkijoita. Nauenin rautatieasema sijaitsee 35,4 kilometriä Berliinin päärautatieasemalta. Berliinin kehämoottoritie BAB 10 on reititetty aivan Nauenin itäpuolitse. Kaupungin halki kulkee Bundesstraße 5, joka on 555-kilometrinen maantie Tanskan rajalta Puolan rajalle. BAB 10:n kautta on yhteys Hampuriin ja Müncheniin vieville moottoriteille, kuten myös useille muille moottoriteille ja uudelle Berliinin–Brandenburgin lentoasemalle. == Lähteet ja viitteet == == Aiheesta muualla == *Nauen, Brandenburg, Saksa — Sunrise, Sunset, and Daylength Luokka:Brandenburgin kunnat Luokka:Saksan kaupungit
Platon (täsmennyssivu)

Platon (, ) voi viitata seuraaviin: * Platon (427–347 eaa.), filosofi ja Akatemian perustaja * Platon (428–389 eaa.), komediakirjailija * Platon, kraatteri Kuussa == Katso myös == * Plato, useita merkityksiä
Ampumahiihdon maailmancup 1983–1984

Ampumahiihdon maailmancup 1983–1984 oli historian seitsemäs ampumahiihdon maailmancupin kausi. Kilpailu järjestettiin vain miehille. == Loppupisteet == === Kokonaiskilpailu === Sij. Pisteet 1\. Frank-Peter Roetsch 139 2\. Peter Angerer 138 3\. Eirik Kvalfoss 134 4\. Fritz Fischer 130 5\. Ralf Göthel 122 6\. Odd Lirhus 110 == Lähteet == * === Viitteet === Luokka:Ampumahiihdon maailmancup Maailmancup 1983–1984
Ampumahiihdon maailmancup 1982–1983

Ampumahiihdon maailmancup 1982–1983 oli historian kuudes ampumahiihdon maailmancupin kausi. Kilpailu järjestettiin vain miehille. == Loppupisteet == === Kokonaiskilpailu === Sij. Pisteet 1\. Peter Angerer 143 2\. Eirik Kvalfoss 136 3\. Frank Ullrich 134 == Lähteet == * === Viitteet === Luokka:Ampumahiihdon maailmancup Maailmancup 1982–1983
Heinäveden lukio

Heinäveden lukio on Heinäveden kunnassa Pohjois-Karjalassa toimiva lukio. Vuonna 2020 Heinäveden lukiossa oli noin 40 oppilasta. Lukuvuonna 2023-2024 oppilaita oli 12, ja täten se oli Suomen pienin lukio. ==Lähteet== ==Aiheesta muualla== *Heinäveden lukio (opintopolku.fi) Luokka:Heinäveden oppilaitokset Luokka:Suomen lukiot
Väinö Renvik

Väinö Rafael Renvik (29. huhtikuuta 1896 Pori – 26. marraskuuta 1963 Savonlinna) oli suomalainen näyttelijä ja teatterinjohtaja. Hän teki uransa työväen näyttämöillä.Kotimaisia näyttämötaiteilijoita sanoin ja kuvin, s. 259 == Elämä ja ura == Renvikin vanhemmat olivat rakennusmestari Frans Renvik ja Katri Örn. Hän kävi kuusi luokkaa kansankoulua ja debytoi näyttelijänä Porissa 1915. Ennen sisällissotaa Renvik työskenteli karjanhoitajana Noormarkun Lassilan kylässä. Sodan aikana hän kuului Porin punakaartiin ja toimi kaupungin puhelinkeskuksessa, mutta ei ilmeisesti ollut rintamalla. Sodan loppuvaiheessa Renvik pakeni Loimaan kautta Helsinkiin, jossa jäi vangiksi kaupungin valtauksen yhteydessä 13. huhtikuuta ja toimitettiin Suomenlinnan vankileirille. Hän sai seitsemän vuoden tuomion avunannosta valtiopetokseen, mutta armahdettiin myöhemmin. Sisällissodan jälkeen Renvikin ura jatkui näyttelijänä ja johtajana työväen näyttämöillä eri puolilla Suomea. Renvik näytteli muun muassa Porin Työväen Teatterissa 1920–1923 ja johti Savonlinnan Työväen Teatteria 1923–1925, Pietarsaaren Työväen Teatteria 1927–1928 ja 1930-luvulla Haminan Työväen Näyttämöä. Ennen talvisotaa Renvik muutti Sakkolaan, missä hän toimi harrastajateatterin piirissä. Toisen maailmansodan jälkeen Renvik muutti Savonlinnaan. Hän toimi Säämingin kansanhuollon johtajana 1945–1950 ja sen jälkeen Savonlinnan työnvälitystoimiston johtajana eläkkeellejäämiseensä saakka. Renvik toimi myös pitkään Savonlinnan vapaaopiston näyttämötaiteen opettajana. Näyttelijämatrikkelissa Renvikiä kuvaillaan luonnenäyttelijäksi. Hänen roolitehtäviään olivat muun muassa Turkka ja Tolari (Tukkijoella), Harri (Pohjalaisia), Kreon (Kuningas Oidipos) ja Helmer (Nukkekoti). Renvik antoi myös lausuntailtoja ja opetti lausuntaa. Renvikin puoliso oli näyttämötaiteilija Ida Pappinen. == Lähteet == * === Viitteet === == Aiheesta muualla == *Savonlinnan teatteri : Teatterin johtajat vuosien varrella Luokka:Suomalaiset näyttelijät Luokka:Suomalaiset teatterinjohtajat Luokka:Suomen sisällissodan punaiset Luokka:Vuonna 1896 syntyneet Luokka:Vuonna 1963 kuolleet
Amblypharyngodon

Amblypharyngodon on särkien (Cyprinidae) heimoon ja Danioninae-alaheimoon kuuluva yksinomaan Aasiasta tavattava kalasuku. Sen tyyppilaji on vaskikarppinen (Amblypharyngodon mola). Amblypharyngodon-sukuun luetaan seuraavat viisi lajia: * Amblypharyngodon atkinsonii (Blyth, 1860) – burmankarppinen * Amblypharyngodon chulabhornae Vidthayanon & Kottelat, 1990 * Amblypharyngodon melettinus (Valenciennes, 1844) * Amblypharyngodon microlepis (Bleeker, 1854) – pienisuomukarppinen * Amblypharyngodon mola (Hamilton, 1822) – vaskikarppinen == Lähteet == * Alempien taksonien suomenkieliset nimet: === Viitteet === Luokka:Seeprakalat
Ampumahiihdon maailmancup 1981–1982

Ampumahiihdon maailmancup 1981–1982 oli historian viides ampumahiihdon maailmancupin kausi. Kilpailu järjestettiin vain miehille. == Loppupisteet == === Kokonaiskilpailu === Sij. Pisteet 1\. Frank Ullrich 146 2\. Matthias Jacob 143 3\. Kjell Søbak 137 == Lähteet == * === Viitteet === Luokka:Ampumahiihdon maailmancup Maailmancup 1981–1982
Ampumahiihdon maailmancup 1980–1981

Ampumahiihdon maailmancup 1980–1981 oli historian neljäs ampumahiihdon maailmancupin kausi. Kilpailu järjestettiin vain miehille. == Loppupisteet == === Kokonaiskilpailu === Sij. Pisteet 1\. Frank Ullrich 140 2\. Anatoli Aljabjev 130 3\. Kjell Søbak 128 4\. Eirik Kvalfoss 120 5\. Peter Angerer 117 6\. Mathias Jung 114 == Lähteet == * === Viitteet === Luokka:Ampumahiihdon maailmancup Maailmancup 1980–1981
Yhdystie 1932

Yhdystie 1932 on yhdystie joka kulkee Maskun Askaisista saman kunnan alueella sijaitsevaan Louhisaareen. Tien pituus on 2 kilometriä. Tien osoitenimenä on Louhisaarentie koko matkan. ==Lähteet== 1932 Luokka:Maskun liikenne
Ida Pappinen

Ida Emilia Pappinen-Renvik (21. maaliskuuta 1900 Pietari, Venäjä – 20. huhtikuuta 1965 Savonlinna) oli suomalainen näyttelijä ja laulaja. Hän profiloitui eritoten operettitähtenä.Kotimaisia näyttämötaiteilijoita sanoin ja kuvin, s. 231 == Elämä ja ura == Pappisen vanhemmat olivat vaatturi Adam Pappinen ja Aune Kuisma. Viipurissa lapsuutensa viettänyt Pappinen opiskeli kauppakoulussa ja kävi Viipurin Kirkkomusiikkiopistoa neljä vuotta ja harjoitti lauluopintoja. Taiteellisen uransa Pappinen aloitti Viipurin Suomalaisessa Operetissa 1918. Seuraavalla vuosikymmenellä hän toimi vakinaisena näyttelijänä useilla työväennäyttämöillä, kuten Imatran Teatterissa ja Porin Työväen Teatterissa 1922–1923. Vuonna 1923 Pappinen avioitui Porissa näyttelijä Väinö Renvikin kanssa. 1923–1925 pariskunta vaikutti Savonlinnan Työväen Teatterissa, 1927–1928 Pietarsaaren Työväen Teatterissa, 1928–1929 helsinkiläisellä Koiton Näyttämöllä ja 1929–1930 Haminan Työväen Näyttämöllä. Vuonna 1930 Pappinen perusti oman operettiteatterin, joka järjesti kiertueita muun muassa Aarre Linnalan ja Dagmar Parmaksen kanssa. 1930-luvulla Pappinen vaikutti Kaakkois-Suomessa Sakkolassa. Pariskunta muutti toisen maailmansodan jälkeen Savonlinnaan. Näyttelijämatrikkelissa Pappista kuvaillaan luonne- ja operettinäyttelijättäreksi. Hänen osiaan olivat muun muassa Pölhö-Kustaa (Tukkijoella), Pirkko (Anna Liisa), Liza (Pygmalion) ja Sylva (Mustalaisruhtinatar). Pappinen konsertoi sekä Helsingissä että maaseudulla, lisäksi hän työskenteli laulun ja pianonsoiton opettajana. Hän kuoli aivohalvauksen seurauksena vuonna 1965. == Lähteet == * === Viitteet === Luokka:Suomalaiset laulajat Luokka:Suomalaiset näyttelijät Luokka:Pietarinsuomalaiset henkilöt Luokka:Vuonna 1900 syntyneet Luokka:Vuonna 1965 kuolleet
Erkko-lukio

Erkko-lukio on päijäthämäläisessä Orimattilan kaupungissa toimiva yleissivistävä lukio. Se painottaa opetustarjonnassaan urheilua ja robotiikkaa sekä viestintää. Lukion koulurakennus on vuodelta 1951 ja se peruskorjattiin vuonna 1995. Vuonna 2018 Erkko-lukiossa opiskeli 117 lukiolaista. ==Lähteet== ==Aiheesta muualla== *Lukioiden kilpailu opiskelijoista on kova - täkyinä materiaaliraha, maksettu vuokra tai ajokortti (Radio Suomi Lahti, 18.2.2020) (areena.yle.fi) Luokka:Orimattilan oppilaitokset Luokka:Suomen lukiot
Ampumahiihdon maailmancup 1979–1980

Ampumahiihdon maailmancup 1979–1980 oli historian kolmas ampumahiihdon maailmancupin kausi. Kilpailu järjestettiin vain miehille. == Loppupisteet == === Kokonaiskilpailu === Sij. Pisteet 1\. Frank Ullrich 148 2\. Klaus Siebert 146 3\. Eberhard Rösch 133 4\. Vladimir Gavrikov 129 5\. Mathias Jung 127 6\. Rudolf Horn 83 == Lähteet == * === Viitteet === Luokka:Ampumahiihdon maailmancup Maailmancup 1979–1980
Yhdystie 1954

Yhdystie 1954 on Kustavintietä risteävä yhdystie, joka kulkee Vehmaan Vilusta Vehmaan kirkonkylään. Tien pituus on 9 kilometriä. Tien osoitenimenä on Rautilantie koko matkan. ==Lähteet== 1954 Luokka:Vehmaan liikenne
Allikkobarbi

Allikkobarbi (Salmostoma bacaila) on seeprakalojen heimoon (Danionidae) kuuluva makean veden kala. == Ulkonäkö ja koko == Allikkobarbi on pitkänomainen, kapea kala. Kyljet ovat hopeiset, selkä hieman tummempi. Laji muistuttaa ulkonäöltään kovasti silakkaa. Allikkobarbi on melko pienikokoinen ja jää alle 20 senttimetrin mittaiseksi.'' == Levinneisyys ja elinympäristö == Lajia on tavattu tähän mennessä viidestä maasta: Afganistanista, Nepalista, Bangladeshista, Intiasta ja Pakistanista. Sen uhanalaisuusluokitus on elinvoimainen. == Ravinto ja elintavat == Allikkobarbi näyttäisi syövän hyönteisten toukkia. Se syö aktiivisimmin lokakuussa, helmikuussa vähiten aktiivisesti. Lajin kalat uivat 10–15 yksilön parvissa. == Lähteet == Luokka:Seeprakalat
Anders Reinhold Cygnaeus

Anders Reinhold Cygnaeus (6. toukokuuta 1815 Hollola – 3. kesäkuuta 1889 Helsinki) oli suomalainen virkamies, joka toimi Yleisen revisionioikeuden ylikomissaarina ja usean eri läänin vt. kuvernöörinä. Cygnaeuksen vanhemmat olivat piispa, teologian tohtori Zacharias Cygnaeus ja Margareta Karolina Aejmelaeus. Cygnaeus tuli ylioppilaaksi Helsingissä 1832, opiskeli oikeustiedettä vuodesta 1833 ja suoritti tuomarintutkinnon 1836, jolloin hän oli myös Turun hovioikeuden auskultantti. Hän oli senaatin oikeusosaston ylimääräinen kopisti 1837, keisarin Suomen kanslian ylimääräinen kanslisti vuodesta 1838 ja senaatin väliaikaisen rahakantareformiosaston kanslisti vuonna 1840. Keisarin Suomen kanslian 1. osaston apulaistoimitussihteeri Cygnaeus oli vuodesta 1841, toinen toimitussihteeri 1851 ja Suomen kenraalikuvernöörin kanslian 1. osaston toimituspäällikkö vuodesta 1855. Hän sai kanslianeuvoksen arvon 1859, valtioneuvoksen arvon 1868 ja todellisen valtioneuvoksen arvon 1881. Oulun läänin vt. kuvernöörinä Cygnaeus toimi 1857–1958, Viipurin läänin 1867 ja Uudenmaan läänin 1868–1869. Yleisen revisionioikeuden ylikomissaari hänestä tuli 1869, mitä tehtävää hän hoiti kuolemaansa asti.Yrjö Kotivuori, Ylioppilasmatrikkeli 1640–1852: Anders Reinhold Cygnaeus. Verkkojulkaisu 2005. (Viitattu 27.5.2020) ==Lähteet== Luokka: Oulun läänin maaherrat Luokka: Viipurin läänin maaherrat Luokka: Uudenmaan läänin maaherrat Luokka:Valtiontalouden tarkastusviraston pääjohtajat Luokka:Vuonna 1815 syntyneet Luokka:Vuonna 1889 kuolleet
Yhdystie 1955

Yhdystie 1955 on yhdystie joka kulkee Taivassalon Lemmetyisistä Vehmaan Puotilaan. Tien pituus on 8 kilometriä. Tie on osa vanhaa Turun ja Tukholman välistä Suurta Postitietä ja sen osoitenimenä on Postitie koko matkan. ==Lähteet== 1955 Luokka:Taivassalon liikenne Luokka:Uudenkaupungin liikenne Luokka:Vehmaan liikenne
Rankaisemattomuus

Rankaisemattomuus tarkoittaa "vapautusta rangaistuksesta tai menetyksestä tai sakkojen välttämistä". Rankaisematta jättäminen on erityisen yleistä valtioissa, jotka kärsivät korruptiosta tai joissa on hyvä veli -verkostoja tai joissa oikeuslaitos on heikko tai vastuullisessa asemassa olevia henkilöitä, kuten virkamiehiä, poliitikkoja tai poliiseja suojellaan erityisillä lailla tai koskemattomuudella. Amnesty Internationalin mukaan vakavimmat ihmisoikeuksien toteutumista uhkaavat tekijät ovat rankaisemattomuus ja köyhyys, jotka usein seuraavat toisiaan. Vakaviin ihmisoikeusrikoksiin syyllistyneet eivät usein saa rangaistusta teoistaan. Rikoksen uhrit eivät saa oikeutta tai korvauksia kärsimistään vahingoista, eikä totuutta tapahtumista tule julki. Rangaistus ihmisoikeusrikoksesta toimii pelotteena ja osoittaa sen, ettei tekoja hyväksytä. Syyttäminen vakavimmista kansainvälisistä rikoksista on ensisijaisesti valtioiden vastuulla. Valtiot antavat ihmisoikeusrikoksille hiljaisen hyväksyntänsä jättämällä ne tutkimatta tai viivyttämällä tutkinnan aloittamista. Kansainvälisistä järjestöistä muun muassa Amnesty International tekee työtä sen puolesta, että rikokset ihmisyyttä vastaan, kidutusrikokset, sotarikokset, teloitukset ja katoamiset tutkitaan. Se vaatiikin, että ihmisoikeusrikokset tutkitaan puolueettomasti, siten ettei rikoksesta epäillyn henkilön hallinnollinen, poliittinen tai sotilaallinen tausta saa olla esteenä tutkinnalle. Valtioilla on universaalitoimivallan myötä oikeus ja velvollisuus tutkia rikoksia ja nostaa niistä syytteitä. Emeritusprofessori Timo Vihavainen on arvostellut lainkäytön alistamista politiikan tekoon Suomessa. Hänen mukaansa on syystä kysytty, miten tällainen toiminta on mahdollista ja valvooko kukaan Suomen oikeusviranomaisia. Kansainvälisen rikostuomioistuimen 17. heinäkuuta 1998 hyväksytyn ja 1. heinäkuuta 2002 voimaan tulleen Rooman perussäännön päätavoite on "lopettaa vakavimpien rikosten tekijöiden rankaisematta jättäminen" [...] ". ==Katso myös== * Kansainvälinen päivä toimittajiin kohdistuneiden rikosten rankaisemattomuuden lopettamiseksi ==Lähteet== Luokka:Kansainvälinen oikeus Luokka:Ihmisoikeusloukkaukset Luokka:Poliittiset käsitteet Luokka:Korruptio
Yhdystie 1953

Yhdystie 1953 on yhdystie joka kulkee Vehmaalta Uudenkaupungin Kalantiin. Tien pituus on 21 kilometriä. Tien osoitenimenä on Kalannintie Vehmaan alueella ja Vehmaantie Uudenkaupungin alueella. ==Lähteet== 1953 Luokka:Uudenkaupungin liikenne Luokka:Vehmaan liikenne
Ampumahiihdon maailmancup 1978–1979

Ampumahiihdon maailmancup 1978–1979 oli historian toinen ampumahiihdon maailmancupin kausi. Kilpailu järjestettiin vain miehille. == Loppupisteet == === Kokonaiskilpailu === Sij. Pisteet 1\. Klaus Siebert 143 2\. Frank Ullrich 136 3\. Viktor Barnašov 128 4\. Aleksandr Tihonov 114 5\. Eberhard Rösch 114 6\. Vladimir Alikin 114 == Lähteet == * === Viitteet === Luokka:Ampumahiihdon maailmancup Maailmancup 1978–1979
Yhdystie 7023

Yhdystie 7023 on yhdystie, joka kulkee Isonkyrön Tervajoella valtatien 18 risteyksestä Tervajoen rautatieasemalle. Tien pituus on 700 metriä. Tie on koko matkaltaan viivasuoraa ja sen varrella sijaitsee muutamia palveluja tien alkupäässä. Tien osoitenimenä on Asematie koko matkan. ==Lähteet== 7023 Luokka:Isonkyrön liikenne
Kansainvälinen päivä toimittajiin kohdistuneiden rikosten rankaisemattomuuden
lopettamiseksi

Kansainvälinen päivä toimittajiin kohdistuneiden rikosten rankaisemattomuuden lopettamiseksi on YK:n tunnustama kansainvälinen päivä, joka järjestetään vuosittain 2. marraskuuta. Päivä kiinnittää huomiota toimittajiin ja tiedotusvälineiden työntekijöihin kohdistuvien väkivaltaisten rikosten alhaiseen globaaliin tuomitsemiseen. Koska näillä yksilöillä on kriittinen rooli tiedottaessa ja vaikuttaessa kansalaisiin koskien tärkeitä sosiaalisia aiheita, heihin kohdistettujen hyökkäysten rankaisemattomuudella on erityisen vahingollinen vaikutus, mikä rajoittaa ihmisten tietoisuutta ja rakentavaa julkista keskustelua. Organisaatioita ja yksityishenkilöitä kehotetaan 2. marraskuuta puhumaan ja kirjoittamaan maissaan ratkaisematta olevista tapauksista ja vaatimaan toimintaa ja oikeudenmukaisuutta. UNESCO järjestää tiedon lisäämiskampanjoita ja julkaisee toimittajien turvallisuutta ja heihin kohdistuvien rikosten rankaisematta jättämistä koskevaa raporttia.UNESCO’s bi- annual Director-General’s report UNESCO ja kansalaisyhteiskunnan ryhmät ympäri maailmaa käyttävät 2. marraskuuta julkaisupäivänä myös sananvapauteen kohdistuneiden rikosten rankaisemattomuuden lopettamiseksi. == Katso myös == * Lehdistönvapaus * Rankaisemattomuus == Viitteet == == Aiheesta muualla == * YK - Kansainvälinen päivä toimittajiin kohdistuneiden rikosten rankaisemattomuuden lopettamiseksi * UNESCO Communication and Information - The safety of journalists: Why should you care? * UN Plan of Action on the Safety of Journalists and the Issue of Impunity Luokka:Yhdistyneiden kansakuntien päivät Luokka:Marraskuun juhlapäivät Luokka:Sananvapaus Luokka:Journalismi Luokka:Media
Johanna Ehrnrooth

Johanna Katarina Louise Ehrnrooth (23. kesäkuuta 1958Vem och vad 2010, s. 125. Helsingfors 2010. ISBN 978-951-50-2002-4 Helsinki – 26. toukokuuta 2020 Helsinki) oli suomalainen kuvataiteilija. Ehrnrooth opiskeli kuvataiteita Pariisissa École Nationale Supérieure des Beaux-Artsissa ja valmistui sieltä 1983. Hän piti lukuisia yksityisnäyttelyitä niin Suomessa kuin ulkomaillakin. Läpimurto tapahtui vuonna 1994 Galerie Pelinin näyttelyssä. Hän asui perheineen Helsingissä, ja hänellä oli ateljee Nummi-Pusulassa. Hänen teoksiaan on muun muassa Kiasman ja Amos Andersonin taidemuseon kokoelmissa. Ehrnrooth sai vaikutteita ranskalaisesta ja japanilaisesta taiteesta. Hänen tyyliään on luonnehdittu abstraktiksi ja figuratiiviseksi, mutta hänen tuotantoonsa kuuluu myös arvostettuja muotokuvia muun muassa Jörn Donnerista, Laila Hirvisaaresta ja Krister Höckerstedtistä. Vuonna 2001 Ehrnrooth oli Ars Fennica -ehdokkaana, ja keväällä 2020 hänelle myönnettiin Svenska litteratursällskapetin palkinto. Johanna Ehrnroothin isä oli Casimir Ehrnrooth ja aviopuoliso taidearvostelija Dan Sundell. Ehrnrooth sairastui syöpään vuonna 2018 ja kuoli keväällä 2020. == Lähteet == == Aiheesta muualla == * Luokka:Suomalaiset taidemaalarit Luokka:Vuonna 1958 syntyneet Luokka:Vuonna 2020 kuolleet Luokka:Suomalaiset aateliset
Yhdystie 7202

Yhdystie 7202 on yhdystie, joka kulkee Isonkyrön Laurilasta saman kunnan alueella sijaitsevaan Reinilään. Tien pituus on 1,5 kilometriä. Tien osoitenimenä on Kyrööntie koko matkan. ==Lähteet== 7202 Luokka:Isonkyrön liikenne
If I Should Fall from Grace with God

If I Should Fall from Grace with God on The Poguesin studioalbumi vuodelta 1988. == Kappaleet == ==Kokoonpano== * Andrew Ranken − rummut, lyömäsoittimet, huuliharppu, laulu * Spider Stacy − tinapilli, laulu * James Fearnley − harmonikka, piano, mandoliini, dulcimer, kitara, sello, lyömäsoittimet * Shane MacGowan − laulu, kitara * Darryl Hunt − basso, lyömäsoittimet, laulu * Philip Chevron − kitara, mandoliini, laulu * Jem Finer − banjo, mandola, saksofoni * Terry Woods − cittern, concertina, mandola, tenoribanjo, dulcimer, kitara, laulu ===Vierailevat muusikot=== * Kirsty MacColl − laulu kappaleessa 4 * Eli Thompson − trumpetti * Brian Clarke − alttosaksofoni * Joe Cashman − tenorisaksofoni * Paul Taylor − pasuuna * Chris Lee − trumpetti * Ron Kavana − tenoribanjo, lusikat, mandola * Siobhan Sheahan − harppu * Fran Byrne − bodhran ===Kuoro=== * The Pogues * The Man from the Indian Take-away * Brian Sheridan * John Lawlor * Ron Kavana * Joe Cashman * Paul Verner * Steve Lillywhite * Paul Scully * Frank Murray ===Tuotanto=== * Steve Lillywhite − tuottaja * Chris Dickie, Roy Spong, Nick Lacey − äänittäjät == Lähteet == https://www.allmusic.com/album/if-i-should-fall-from-grace-with-god- mw0000198968 Lp-levyn Pogue Mahone Records NYR 1 kansitekstit ja levyetiketti Luokka:Vuoden 1988 albumit
Keytar

Keytar on 1960-luvulla kehitetty syntetisaattori. Nimitys on yhdistelmä englannin kielen sanoista keyboard, ’koskettimet’ ja guitar, ’kitara’. Keytaria kannetaan olkahihnan varassa kuten kitaraa, joten se antaa esiintyjälle mahdollisuuden liikkua soittimen kanssa lavalla, toisin kuin piano tai muut syntetisaattorit. Soitin oli suosittu erityisesti 1980-luvulla. == Lähteet == == Aiheesta muualla == Luokka:1900-luvun keksinnöt Luokka:Kosketinsoittimet Luokka:Syntetisaattorit tyypeittäin
Dil Kumari Bhandari

Dil Kumari Bhandari (s. 14. toukokuuta 1949) on intialainen poliitikko, joka edusti Sikkimiä Lok Sabhassa vuosina 1985–1989 ja 1991–1996. Hän on edesmenneen Sikkimin pääministeri Nar Bahadur Bhandarin vaimo sekä Sikkim Sangram Parishad -puolueen puheenjohtaja. Hän oli yhdessä aviomiehensä kanssa merkittävässä asemassa siinä, että nepalin kieli sai tunnustetun aseman Intian perustuslaissa 20. elokuuta 1992. Vuonna 2016 hänelle myönnettiin Sikkimin osavaltion toiseksi korkein siviilipalkinto Sikkim Sewa Ratna palkkioksi hänen panoksestaan osavaltion kehittämisessä. Bhandari valittiin Lok Sabhaan vuonna 1985, jolloin hänen miehensä jätti vuotta aiemmin saamansa parlamenttipaikan siirtyessään Sikkimin pääministeriksi. Kongressipuolue päätti olla asettamatta vastaehdokkaita, minkä vuoksi hänet valittiin yksimielisesti. Tuolloin hän edusti miehensä Sikkim Sangram Parishad -puoluetta, mutta vuonna 1989 hän päätti osallistua vaaleihin kongressipuolueen ehdokkaana. Hän hävisi vaalit, mutta voitti uudelleen kahden vuoden kuluttua. Sikkimin vuoden 2019 osavaltio- ja Intian parlamenttivaaleissa Bhandari toimi Sikkim Sangram Parishadin puheenjohtajana ja muodosti neljän pienpuolueen liittouman. Hänellä on poika ja kolme tytärtä. ==Lähteet== Luokka:Lok Sabhan jäsenet Luokka:Vuonna 1949 syntyneet Luokka:Elävät henkilöt
Volkswagen Passat (B2)

Volkswagen Passat B2 on Volkswagenin Passat-mallin toinen sukupolvi, jota valmistettiin vuosina 1980–1988. Se pohjautuu nimensä mukaisesti B2-pohjalevyyn, jota käytettiin myös Audi 80:ssä sekä sen kaksiovisissa Coupé- ja Quattro-rinnakkaismalleissa. Meksikossa mallinimenä oli Volkswagen Corsar, Argentiinassa Carat, Kiinassa, Brasiliassa ja Japanissa Santana ja Pohjois- Amerikassa Quantum. Lisäksi Brasiliassa valmistettiin 1990-luvulla Ford Versaillesia, joka perustui Passatiin. Myös Euroopassa mallin neliovinen sedan-versio tunnettiin aluksi Santanana. Japanin markkinoille Santanaa valmisti Nissan. Malli tuli tunnetuksi ensimmäisenä eurooppalaisena autona, jota valmistettiin Japanissa. == Volkswagen Passat B2 (1980–1988) == Toisen sukupolven Passat esiteltiin syksyllä 1980 viisiovisena hatchbackina. Seuraavan vuoden alussa tulivat myös kolmiovinen ja farmarimalli Variant. Samana syksynä esiteltiin neliovinen sedan, joka tunnettiin Volkswagen Santana -nimellä. Siitä oli Latinalaisessa Amerikassa saatavana myös kaksiovinen versio. Frankfurtin autonäyttelyssä syksyllä 1983 esiteltiin konseptimallina nelivetoinen Passat Tetra. Tuotantomalli Passat Syncro tuli markkinoille seuraavana vuonna, ja siinä oli sama nelivetotekniikka kuin Audi 80 quattrossa. Malli oli saatavana ainoastaan farmarikorisena, jottei se kilpailisi liikaa sisarmallinsa Audi 80:n kanssa. Vuoden 1985 alussa malli sai suuremmat puskurit ja uudistetun etusäleikön. Viistoperämalliin tuli aiempaa leveämmät takavalot. Myös sisätiloihin oli tehty muutoksia. Kolmiovisen korimallin valmistus lopetettiin ja sedanin Santana-nimestä luovuttiin Euroopassa. == Katso myös == * Volkswagen Passat (B1) (1973–1980) * Volkswagen Passat (B3) (1988–1993) * Volkswagen Passat (B4) (1993–1997) * Volkswagen Passat (B6) (2005–2010) * Volkswagen Passat (B7) (2010–2014) * Volkswagen Passat (B8) (2014–2023) * Volkswagen Passat (B9) (2023–) == Lähteet == == Aiheesta muualla == Passat (B2) Luokka:D-segmentin autot Luokka:1980-luvun autot
Yöjuna

Yöjuna on matkustajajuna, joka lähtee matkaan illalla ja kulkee yön ajan saapuen pääteasemalleen yleensä seuraavana aamuna. Pidemmillä reiteillä yöjunan matka voi kestää useita vuorokausia. Yöjunien aikataulut ovat yleensä varsin löysiä ja matka-aika on päiväjunia pidempi. Vähäisen kiskojarrujen määrän vuoksi yöjunien suurin sallittu nopeus voi olla tavallista alhaisempi, ja myös yöjunien keskinopeus jää muuta junaliikennettä hitaammaksi. Yksiraiteisilla rataosilla yöjunat joutuvat päästämään nopeampia junia, kuten pika- ja kiitotavarajunia, ohitseen sekä väistämään vastaantulevaa liikennettä. Yöjunien kalusto koostuu yleensä pääosin makuuvaunuista, mutta niissä on tämän lisäksi myös ravintolavaunu, matkatavaravaunu ja 1-3 päivävaunua. Olennaisin ero tavanomaiseen matkustajajunaan on se, että yöjunassa on makuuhyttejä ja/tai -paikkoja ainakin osalle matkustajista ja täten mahdollisuus nukkua matkan aikana vuoteessa. == Katso myös == * Yöjuna Suomessa == Aiheesta muualla == * Interrail yöjunat Luokka:Henkilöjunaliikenne
Itäisen maanpuolustusalueen esikunta

Itäinen maanpuolustusalueen esikunta (IMPAE) oli Suomen puolustusvoimien pääesikunnan alainen aluehallintoviranomainen tehtävänään koordinoida ja ohjata maanpuolustusalueen toimintaa ja sen henkilöstön ja määrärahojen käyttöä. Se oli Itäisen maanpuolustusalueen komentajan johtoesikuntana. Esikunta muodostettiin 1. tammikuuta 1993 Kouvolassa Kaakkois-Suomen sotilasläänin esikunnasta ja lakkautettiin 31. joulukuuta 2007.joukko- osastoperinteet s. 176-177 == Komentajat == Esikuntaa johti esikuntapäällikkö, jossa tehtävässä olivatjoukko-osastoperinteet s. 177: *eversti Simo Mäkipää 1993–1997 *prikaatikenraali Aarno Vehviläinen 1997–2001 *prikaatikenraali Lauri Kiianlinna 2001–2004 *prikaatikenraali Antti Lankinen 2005–2007 *eversti Markku Riittinen 2007 ==Lähteet== * === Viitteet === Luokka:Itäinen maanpuolustusalue Luokka:Mikkeli
Ruusunmetsästäjät

Ruusunmetsästäjät () on englantilaiskirjailija Philip Pullmanin romaani, joka julkaistiin lokakuussa 2019. Se on Lyran kirjat -fantasiatrilogian toinen osa. Sarjan ensimmäinen osa, Vedenpaisumus, julkaistiin vuonna 2017. Otava julkaisi teoksen Helene Bützowin suomentamana 23. lokakuuta 2020. Lyran kirjat sijoittuu samaan maailmaan kuin Pullmanin aiempi sarja, Universumien tomu. Ruusunmetsästäjät alkaa seitsemän vuotta edellisen sarjan päättymisen jälkeen, jolloin Vedenpaisumuksen tapahtumista on kulunut kaksi vuosikymmentä ja kirjan päähenkilö Lyra Belacqua on 20-vuotias opiskelija. Kun hänen daimoninsa Pantalaimon näkee murhan, Lyra lyöttäytyy jälleen yhteen Malcolm Polsteadin kanssa. He ajautuvat seikkailuun, joka vie heidät läpi Euroopan ja Aasian. == Lähteet == Luokka:Universumien tomu Luokka:Vuoden 2019 kirjat
Alfred Jensen

Alfred Anton Jensen (30. syyskuuta 1859 Forsan seurakunta, Gävleborgin lääni, Ruotsi – 15. syyskuuta 1921 Wien, Itävalta)Alfred Jensen, Svenskt biografiskt leksikon, viitattu 28.5.2020 oli ruotsalainen kirjailija. Päätettyään opintonsa Uppsalan yliopistossa hän toimi sanomalehtimiehenä, matkusteli paljon slaavilaisissa maissa ja tuli 1901 Ruotsin akatemian Nobel-instituutin jäseneksi. Jensen on kääntänyt useita aikansa parhaiden slaavilaisten kirjailijoiden, kuten Adam Mickiewiczin, Svatopluk Čechin, Aleksandr Puškinin, Nikolai Gogolin ynnä muiden, teoksia ruotsin kielelle sekä kirjoittanut matkakertomuksia, kuvauksia ja tutkielmia slaavilaisten kansojen sivistyselämästä (Slavia 1896-1897; Rysk kulturhistoria 1908 ja niin edelleen) ja kirjallisuudesta, kuten Ryska skaldeporträtt 1898; Gundulić und sein Osman, 1900; lukuisia kirjoituksia ruotsalaiseen tietosanakirjaan Nordisk familjebok ja niin edelleen. Hän julkaisi myös omia runokokoelmia (På fjärran stig, 1893; Nya dikter, 1895; Färdeminnen, 1907).Jensen, Alfred, Tietosanakirja osa 3, palsta 1360, Tietosanakirja Osakeyhtiö 1911 == Lähteet == == Aiheesta muualla == Luokka:Ruotsalaiset kirjailijat Luokka:Ruotsalaiset kielenkääntäjät Luokka:Vuonna 1859 syntyneet Luokka:Vuonna 1921 kuolleet
Richard Jefferies

John Richard Jefferies (1848–1887) oli englantilainen kirjailija. Hän tuntee erinomaisesti maaseudun yhteiskuntaolot ja kuvaa eloisasti ja syvätunteisesti luontoa. Pääteokset: The gamekeeper at home (1878), Hodge and his masters (1880), The story of my heart, my autobiography (1883, suom. Sydämeni tarina), Andersenin satujen tapaiset kertomukset The life of the fields (1884) ja Red deer (1884) sekä After London (1885), joka luo synkän ennustavan katseen tulevaisuuteen. Vasta Jefferiesin kuoleman jälkeen ruvettiin täysin antamaan arvoa tälle erikoisluonteiselle kirjailijalle, jonka köyhyys oli pakottanut liialliseen tuotteliaisuuteen.Jefferies, John Richard, Tietosanakirja osa 3, palsta 1350, Tietosanakirja Osakeyhtiö 1911 ==Suomennettu teos== * Sydämeni tarina: ajatuksia luonnosta ja läsnäolosta (The Story of My Heart), suomentaja Antti Immonen, Basam Books 2017 ISBN 978-952-7240-07-6 == Lähteet == ==Aiheesta muualla== Luokka:Englantilaiset kirjailijat Luokka:Vuonna 1848 syntyneet Luokka:Vuonna 1887 kuolleet
Kuopion sotilaslääni

Kuopion sotilaslääni (KUOSL) oli Itäisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 Kuopion sotilaspiiristä ja Savo-Karjalan sotilasläänin osista. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Itä-Suomen sotilasläänille.joukko-osastoperinteet s. 178 == Komentajat == Sotilasläänin komentajina olivat: * eversti Risto Koppinen 1993 – 1996 * eversti Pertti Suominen 1996 – 1998 * eversti Pentti Hämäläinen 1998 – 2002 * eversti Leo Puustinen 2002 – 2006 * eversti Jukka Hyttinen 2007 ==Lähteet== * === Viitteet === Luokka:Sotilasläänit Luokka:Kuopio Luokka:Itäinen maanpuolustusalue
Ristiinan lukio

Ristiinan lukio oli Mikkelin kaupungin Ristiinan pitäjän kirkonkylässä sijainnut, kevätlukukauden 2020 loppuun toiminut suomenkielinen lukio. Ennen Ristiinan kuntaliitosta Mikkeliin Ristiinan lukio yhdistettiin hallinnollisesti syksyllä 2012 koululiitoksilla (esikoulu, Kirkonkylän koulu, Yöveden koulu ja Ristiinan lukio) osaksi Ristiinan yhtenäiskouluksi ja lukioksi nimettyä oppilaitosta. Toinen hallinnollinen muutos tuli voimaan vuonna 2019, jolloin Ristiinan lukio liitettiin toimipisteenä Mikkelin lukioon. Ristiinan lukio on pärjäsi hyvin esimerkiksi vuosien 2018 ja 2019 lukiovertailuissa. Vuonna 2018 Ristiinan yhtenäiskoulussa ja lukiossa opiskeli 81 lukiolaista. Mikkelin kaupungin päätettyä lopettaa elinvoimaisen Ristiinan lukion toiminnan, suuri osa Ristiinan lukion oppilaista valitsi keväällä 2020 mikkeliläispoliittikkojen odotusten vastaisesti Mäntyharjun lukion uudeksi opinahjokseen. ==Katso myös== *Ristiinan yhtenäiskoulu ==Lähteet== Luokka:Mikkelin lukiot Luokka:Ristiina
Kymen sotilaslääni

Kymen sotilaslääni (KYMSL) oli Itäisen maanpuolustusalueen alaisuudessa ollut sotilaslääni, joka muodostettiin 1. tammikuuta 1993 yhdistämällä Kouvolan ja Lappeenrannan sotilaspiirit sekä liittämällä näin muodostuneeseen sotilaslääniin osia aiemmasta Kaakkois-Suomen sotilasläänistä. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Itä-Suomen sotilasläänille.joukko-osastoperinteet s. 180 == Komentajat == Sotilasläänin komentajina olivat: * eversti Matti Suokas 1. tammikuuta 1993 – 31. toukokuuta 1996Sirén 2007 s. 38 * eversti Kari Hietanen 1. kesäkuuta 1996 – 2000Sirén 2007 s.74 * eversti Arto Mikkonen 1. tammikuuta 2001 – 2004Sirén 2007 s. 92 * eversti Juhani Kääriäinen 1. kesäkuuta 2004 – 30. kesäkuuta 2006Sirén 2007 s.102 * eversti Pekka Tynkkynen 1. heinäkuuta 2006 - 2007Sirén 2007 s.104-105 ==Lähteet== * * === Viitteet === Luokka:Sotilasläänit Luokka:Kouvolan historia Luokka:Itäinen maanpuolustusalue
Laurentius Jauchius

Laurentius Jauchius oli 1600-luvulla vaikuttanut lyypekkiläinen kirjakauppias, joka asettui 1642 Turkuun Pietari Brahen suosituksesta yliopiston ensimmäiseksi kirjakauppiaaksi. Samaan aikaan hän kuitenkin piti kirjakauppaa muuallakin ja siirtyi 1655 lopulta Tallinnaan. Jauchiuksella oli erioikeus myydä kirjoja Viron kaupungeissa ja Turussa sekä myös muissa Suomen kaupungeissa. == Lähteet == ==Kirjallisuutta== * Arvo Viljanti, Suomen ensimmäinen kirjakauppias: piirteitä Laurentius Jauchiuksen toiminnasta Suomessa ja Baltiassa vv. 1642–1666 Kustannusosakeyhtiö Aura, 1946. Luokka:Saksalaiset kirjakauppiaat Luokka:Suomalaiset kirjakauppiaat Luokka:Syntymävuosi tuntematon Luokka:Kuolinvuosi tuntematon Luokka:1600-luku
Sara Siipola

Sara Siipola (1997 Laihia) on suomalainen laulaja ja lauluntekijä. Hän solmi levytyssopimuksen Sony Musicin kanssa vuonna 2019 ja julkaisi ensimmäisen singlensä ”Rohkee sydän” syyskuussa 2019. Sara Siipola nousi neljännelle sijalle YleX:n Läpimurto 2020 -listauksessa. Sara Siipola julkaisi debyyttialbuminsa Kaunis kun itken 26. maaliskuuta 2021. Albumin genrejä ovat soul ja pop. Hän on koulutukseltaan merkonomi. == Ura == Sara Siipola teki vuonna 2017 artistisopimuksen M-Eazy Musicin sekä managerisopimuksen Hannu Sormusen Aspen Musicin kanssa. Vuonna 2019 Siipola solmi lisäksi levytyssopimuksen Sony Musicin kanssa. Syksyllä 2019 julkaistu debyyttisingle ”Rohkee sydän” nousi suoraan Spotify-listan top100:n ja nousi YleX:n ja Radio Suomen soittolistoille. Kappale kuultiin myös osana Toisenlaiset teiniäidit -ohjelman mainoskampanjaa keväällä 2020. ”Rohkee sydän” voitti Radio Suomen Levylautakunta-äänestyksen lokakuussa 2019. Myös Siipolan toinen single ”Mitä mä täällä teen” nousi YleX:n soittolistalle. Kolmas single ”Sä et oo enää mulle se” nousi Spotify-listan sijalle 78 sekä Radio Suomen soittolistalle. Marraskuussa 2020 Siipola esiintyi Ylen Nenäpäivä-konsertissa. Tämän jälkeen Siipola on julkaisi singlet ”Thelma & Louise”, ”Kokonaan” ja ”Peto”. Siipola myös vieraili artistina Asteen singlellä ”Kuka suojelee sua”. Sara Siipola oli mukana kilpailemassa Tähdet, tähdet -ohjelman seitsemännellä tuotantokaudella, joka julkaistiin keväällä 2023 Nelosella. Siipolan single "Susta tulee tähti" nousi Suomen Viralliselle Singlelistalle sijalle 47. Siipola osallistui kappaleella ”Paskana” vuoden 2024 Uuden Musiikin Kilpailuun. Kilpailussa hän sijoittui toiseksi saadessaan yleisöltä 203 pistettä ja kansainvälisiltä raadeilta 70. "Paskana" nousi Singlelistan toiseksi ja Radiolistan ensimmäiseksi. Toukokuussa 2024 Siipola julkaisi uuden singlen "Juostaan" jossa on mukana rap-artisti Sexmane. "Juostaan" nousi singlelistan ensimmäiseksi. Syyskuussa Siipola julkaisi singlen "Rakasta mua, rakasta mua, rakasta", kappaleella kuullaan yli 3000 fanin ääntä. Siipolan toinen studioalbumi "Sanon sen nyt ääneen" julkaistiin 8. marraskuuta 2024. == Diskografia == === Studioalbumit === Nimi Julkaisu­tiedot Albumi­lista Kaunis kun itken * Julkaistu: 26. maaliskuuta 2021 * Levy-yhtiö: Sony Music Entertainment Finland 49 Sanon sen nyt ääneen * Julkaistu: 8. marraskuuta 2024 * Levy-yhtiö: Sony Music Entertainment Finland 7 === Singlet === Nimi Vuosi Listasijoitukset Albumi Single- lista Radio- lista ”Rohkee sydän” 2019 – – Kaunis kun itken ”Mitä mä täällä teen” – – ”Sä et oo enää mulle se” 2020 – – ”Thelma & Louise” – – ”Kokonaan” – – ”Paha kiertämään” 2022 – – ”Ferrari” 2023 – – ”Susta tulee tähti” 47 – Sanon sen nyt ääneen ”Uusi musta” – – ”Paskana” 2024 2 1 Sanon sen nyt ääneen ”Juostaan” (feat. Sexmane) 1 12 ”Rakasta mua, rakasta mua, rakasta” 10 32 == Lähteet == == Aiheesta muualla == * Kotisivut Luokka:Suomalaiset laulaja-lauluntekijät Luokka:Vuonna 1997 syntyneet Luokka:Elävät henkilöt
Mikkelin sotilaslääni

Mikkelin sotilaslääni (MIKSL) oli Itäisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Mikkelin ja Savonlinnan sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Itä-Suomen sotilasläänille.joukko-osastoperinteet s. 182-183 == Komentajat == Sotilasläänin komentajina olivat: * eversti Olli Nepponen 1993 – 1998 * eversti Lauri Ruonansuu 1998 – 2001 * eversti Pertti Tervonen 2001 – 2002 * eversti Hannu Toivonen 2002 – 2007 ==Lähteet== * === Viitteet === Luokka:Sotilasläänit Luokka:Mikkeli Luokka:Itäinen maanpuolustusalue
Pohjois-Karjalan sotilaslääni

Pohjois-Karjalan sotilaslääni (PKARSL) oli Itäisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 lakkautetusta Joensuun sotilaspiiristä. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Itä-Suomen sotilasläänille.joukko-osastoperinteet s. 182-183 == Komentajat == Sotilasläänin komentajina olivatTurunen 2007 s.23: * eversti Jouko Hälvä 1. tammikuuta 1993 – 31. heinäkuuta 1996 * eversti Kari Rimpi 1. elokuuta 1996 – 30. marraskuuta 1997 * everstiluutnantti Jussi Saressalo sijaisena * eversti Heino Pikkukangas 1. helmikuuta 1998 – 31. joulukuuta 2003 * eversti Seppo Pesonen 1. tammikuuta 2004 – 31. joulukuuta 2007 ==Lähteet== * * === Viitteet === Luokka:Sotilasläänit Luokka:Joensuu Luokka:Itäinen maanpuolustusalue
Jules Janin

Jules Janin (16. helmikuuta 1804 Saint-Étienne – 19. kesäkuuta 1874 Pariisi) oli ranskalainen kriitikko ja kirjailija. Hän oli vuodesta 1836 alkaen Journal des Débats -lehdessä lähes 40 vuotta kirjallisuus- ja teatteriarvostelijana, jossa toimessa hän usein mukautui yleisön vaihtelevaan makuun. Alussa hän oli romantikko, mutta siirtyi myöhemmin romantiikkaa vastustavaan école du bon sens -suuntaukseen ('terveen järjen koulukunta'). Janin valittiin 1870 Sainte- Beuven seuraajaksi Ranskan akatemiaan. Janinin huomattavimmat arvostelut ilmestyivät koottuina nimellä Histoire de la littérature dramatique (1853–1858), ja etupäässä juuri sen ansiosta hänen nimensä on säilynyt jälkimaailmalle. Janinin muista kritiikkiteoksista mainittavia ovat Béranger et son temps (1866), Lamartine (1869), Alexandre Dumas (1870) ja François Ponsard (1872).Janin, Jules Gabriel Tietosanakirja osa 3, palsta 1284, Tietosanakirja Osakeyhtiö 1911 == Lähteet == ==Aiheesta muualla== Luokka:Ranskan akatemian jäsenet Luokka:Ranskalaiset kirjailijat Luokka:Ranskalaiset kriitikot Luokka:Vuonna 1804 syntyneet Luokka:Vuonna 1874 kuolleet
Travis Scottin diskografia

Rap-artisti Travis Scottin diskografia. == Albumit == === Studioalbumit: === Albumi Albumin tiedot Listasijoitukset Rodeo * Julkaistu: Syyskuu 4, 2015 * Levy-yhtiö: Grand Hustle, Epic Records * Formaatti: LP, CD, digitaalinen * US: 3 * AUS: 30 * BEL: 50 * CAN: 5 * FRA: 54 * NZ: 22 * SWI: 14 * UK: 22 Birds in the Trap Sing McKnight * Julkaistu: Syyskuu 2, 2016 * Levy-yhtiö: Grand Hustle, Epic Records * Formaatti: LP, CD, digitaalinen * US: 1 * AUS: 10 * BEL: 28 * CAN: 2 * FRA: 37 * NZ: 10 * SWI: 46 * UK: 19 ASTROWORLD * Julkaistu: Elokuu 3, 2018 * Levy-yhtiö: Grand Hustle, Epic Records, Cactus Jack * Formaatti: LP, CD, digitaalinen * US: 1 * AUS: 1 * BEL: 1 * CAN: 1 * FRA: 2 * NZ: 1 * SWI: 2 * UK: 3 Utopia * Julkaistu: Heinäkuu 28, 2023 * Levy-yhtiö: Grand Hustle, Epic Records, Cactus Jack * Formaatti: LP, CD, digitaalinen === Yhteisalbumit === Albumi Albumin tiedot Listasijoitukset Hucno Jack, Jack Huncho (w/ Quavo) * Julkaistu: Joulukuu 21, 2017 * Levy-yhtiö: Grand Hustle, Epic Records, Cactus Jack * Formaatti: LP, CD, digitaalinen * US: 3 * AUS: - * BEL: 54 * CAN: 6 * NZ: 22 * UK: 34 JackBoys (w/ JackBoys) * Julkaistu: Joulukuu 27, 2019 * Levy-yhtiö: Epic Records, Cactus Jack * Formaatti: LP, CD, kasetti, digitaalinen * US: 1 * AUS: 5 * BEL: 19 * CAN: 1 * NZ: 5 * UK: - === Mixtapet: === * Cruis'n USA (2011) * Owl Pharaoh (2013) * Days Before Rodeo (2014) === EP't: === * The Graduates (2008) * B.A.P.E. (2009) * Buddy Rich (2009) * The Classmates (2011) == Singlet: == Vuosi Single Albumi 2012 "Blocka La Flame" Owl Pharaoh 2013 "Quintana" "Upper Echelon" 2014 "Don't Play" Days Before Rodeo "Mamacita" 2015 "3500" Rodeo "Antidote" 2016 "A-Team" "Champions" "Wonderful" Birds In The Trap Sing McKnight "Pick Up The Phone" "Goosebumps" 2017 "Go Off" "Watch" "Butterfly Effect" ASTROWORLD 2018 "Sicko Mode" "Yosemite" 2019 "Wake Up" "Chopstix" "Power Is Power" "Antisocial" "Highest In The Room" JackBoys "Out West" 2020 "The Scotts" 2024 "4X4" Luokka:Diskografiat